NOTĂ DE FUNDAMENTARE

Titlul proiectului de act normativ

|  |
| --- |
| **Hotărâre a Guvernului privind aprobarea Contractului de finanțare dintre Guvernul României reprezentat de Ministerul Investițiilor și Proiectelor Europene și Banca Europeană de Investiții privind Fondul de Fonduri pentru digitalizare, acțiune climatică și alte domenii de interes, finanțat din Planul național de redresare și reziliență al României, semnat la București la 31 martie 2022** |

**Secțiunea a 2-a**

**Motivul emiterii actului normativ**

|  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **2.1 Sursa proiectului de act normativ**  Implementarea acestui contract se realizează în baza:  Regulamentului (UE) 2021/241 al Parlamentului European și al Consiliului din 12 februarie 2021 de instituire a Mecanismului de redresare și reziliență  - Regulamentului (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012  - Deciziei de punere în aplicare a Consiliului de aprobare a evaluării planului de redresare și reziliență al României din data de 03 noiembrie 2021 (CID)  - Regulamentului (UE) 2020/2094 al Consiliului din 14 decembrie 2020 de instituire a unui instrument de redresare al Uniunii Europene pentru a sprijini redresarea în urma crizei provocate de COVID-19;  - Regulamentului (UE) 2021/240 al Parlamentului European și al Consiliului din 10 februarie 2021 de instituire a unui Instrument de sprijin tehnic;  - Memorandumului nr. 38215/15.04.2021, aprobat în ședința Guvernului din data de 20 ianuarie 2021, cu tema: mandatarea Ministerului Investițiilor și Proiectelor Europene (MIPE) pentru a desfășura procedurile de negociere cu Comisia Europeană, în vederea aprobării PNRR şi a cererii de împrumut prevăzute la art. 14 din Regulamentul (UE) nr. 2021/241 al Parlamentului European şi al Consiliului;  - Memorandumului nr. 2655/THG/10.11.2021 cu tema: mandatarea Ministerului Investițiilor și Proiectelor Europene pentru semnarea Acordului privind contribuția financiară în conformitate cu art. 23 din regulamentul (UE) 2021/241 al Parlamentului European și al Consiliului de instituire a Mecanismului de redresare și reziliență, pentru finanțarea Planului național de redresare și reziliență a României;  - Memorandumului nr. 728117/10.11.2021 cu tema: aprobarea negocierii și a semnării Acordului de împrumut (Mecanismul de redresare și reziliență) dintre Comisia Europeană și România, în valoare de 14.942.153.000 EUR; și semnarea acestuia de către ministrul finanțelor;  - Memorandumul nr.20/9559/29.03.2022 cu tema: aprobarea negocierii și semnării contractului de finanțare dintre Guvernul României reprezentat de Ministerul Investițiilor și Proiectelor Europene și Banca Europeană de Investiții privind Fondul de Fonduri pentru digitalizare, acțiune climatică și alte domenii de interes, finanțat din Planului național de redresare și reziliență al României;  - Acordului privind contribuția financiară și Acordul de împrumut, încheiate în cadrul Mecanismului de redresare și reziliență pentru finanțarea Planului Național de Redresare și Reziliență (PNRR);  - Ordonanţei de Urgență a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă aprobată prin Legea nr. 230/2021, cu modificările și completările ulterioare;  - Ordonanţei de Urgență a Guvernului nr.134/2021 pentru aprobarea Acordului de împrumut (Mecanismul de redresare și reziliență) dintre Comisia Europeană și România, semnat la București la 26 noiembrie 2021 și la Bruxelles la 15 decembrie 2021;  - Ordonanţei de Urgență a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă;  - Hotărârii Guvernului nr. 209/2022 pentru aprobarea Normelor metodologice de aplicare a prevederilor Ordonanţei de Urgență a Guvernului nr. 124/2021 privind stabilirea cadrului instituţional și financiar pentru gestionarea fondurilor europene alocate României prin Mecanismul de redresare şi rezilienţă precum şi pentru modificarea și completarea Ordonanței de urgență a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă.  Accesul la finanțare este un aspect-cheie pentru întreprinderile mari. Înainte de pandemie, redresarea investițiilor era lentă, în pofida unei creșteri economice puternice la momentul respectiv și a unor rate scăzute ale dobânzii, care a fost exacerbată de efectele crizei. Același raport a remarcat că utilizarea împrumuturilor bancare are un impact puternic asupra investițiilor întreprinderilor. Accesul la finanțare din partea băncilor locale este legat în mod pozitiv de investiții și are cel mai puternic impact asupra deciziei și capacității întreprinderilor de a investi. Prin urmare, creșterea accesului la finanțare în condiții favorabile este considerată esențială pentru sprijinirea eforturilor de redresare ale marilor întreprinderi.  Sondajul BEI din 2020 privind investițiile, de asemenea, că aproximativ 12 % din firmele românești pot fi considerate ca fiind constrânse din punct de vedere financiar. Cerințele în materie de garanții reale reprezintă cea mai mare problemă. Pentru a aborda aceste probleme, sectorul financiar trebuie să fie dezvoltat în continuare pentru a furniza noi produse financiare care pot facilita accesul la credite pentru a sprijini întreprinderile în creștere și pentru a stimula inovarea, în special în sectoare-cheie, cum ar fi acțiunile climatice și digitalizarea:  Politici climatice: Trei sferturi dintre firmele din România (75 %) afirmă că schimbările climatice au acum un impact asupra activității lor, cu mult peste media UE (58 %), în timp ce două treimi dintre firme (66 %) raportează deja investiții sau intenționează să investească în proiecte legate de climă, în concordanță cu media UE (67 %). Totuși, doar 37 % dintre întreprinderi au reușit să investească în măsuri de îmbunătățire a eficienței energetice, cu mult sub media UE (47 %).  Digitalizarea: Aproximativ o treime din totalul firmelor românești (32 %) au dezvoltat sau au introdus noi produse, procese sau servicii ca parte a activităților lor de investiții, ceea ce include 11 % din totalul întreprinderilor care susțin că au realizat noi inovații în țară sau în lume. Peste jumătate dintre întreprinderi (56 %) au implementat, integral sau parțial, tehnologiile digitale esențiale pe care le-au solicitat, sub media UE de 63 %.  Deși elaborată ținând seama de nevoile IMM-urilor, analiza Fi-Compass pentru finanțarea IMM-urilor în România constată, conform sondajului efectuat de Banca Națională a României, că majoritatea societăților care au tendința de a contracta împrumuturi bancare consideră că nivelul costului finanțării (în special împrumuturi în moneda locală — leu) le-ar afecta capacitatea de rambursare a împrumutului. Pentru societățile care au tendința de a contracta credite bancare, 30 % dintre respondenți ar accepta o rată maximă a dobânzii de 2.5-4,5 % pentru împrumuturile în lei care se abat de la datele privind împrumuturile din 2019, unde rata medie a dobânzii a fost de 7,9 %. Așteptările întreprinderilor pentru împrumuturi în euro (19 % dintre respondenți ar accepta o rată maximă a dobânzii de 1,5 %) sunt oarecum mai apropiate de realitatea pieței, unde rata medie a dobânzii a fost de 3,8 %.  Analiza Fi-Compass arată, de asemenea, că nivelul intermedierii financiare în România (limitat de modificările legislative și de deficiențele sectorului corporativ) în comparație cu cel european este foarte scăzut (de aproximativ trei ori sub media UE), ceea ce înseamnă că există un potențial de creștere semnificativ. Acest lucru se reflectă și în raportul de țară, care afirmă că „băncile joacă doar un rol limitat în acordarea de credite întreprinderilor, care pot bloca economia”. Prin urmare, sunt necesare eforturi suplimentare pentru a încuraja dezvoltarea pieței de intermediere financiară, iar aceasta este considerată ca fiind un obiectiv important și o altă propunere de investiții duble.  Ca răspuns la aceste probleme, se va crea un fond de fonduri care va fi gestionat de BEI.  Astfel, ca urmare a aprobării Memorandumului cu tema: aprobarea negocierii și semnării contractului de finanțare dintre Guvernul României reprezentat de Ministerul Investițiilor și Proiectelor Europene și Banca Europeană de Investiții privind Fondul de Fonduri pentru digitalizare, acțiune climatică și alte domenii de interes, finanțat din Planului național de redresare și reziliență al României, iar la data de 31.03.2022 a fost semnat contractul de finanțare dintre Guvernul României reprezentat de Ministerul Investițiilor și Proiectelor Europene și Banca Europeană de Investiții privind Fondul de Fonduri pentru digitalizare, acțiune climatică și alte domenii de interes.  **2.2 Descrierea situației actuale**  Mecanismul de redresare și reziliență, denumit în continuare MRR, a fost instituit prin Regulamentul (UE) 2021/241 al Parlamentului European și al Consiliului din 12 februarie 2021 și are ca obiectiv, în contextul crizei provocate de pandemia COVID-19, furnizarea unui sprijin financiar menit să accelereze implementarea reformelor sustenabile și a investițiilor în statele membre ale UE (SM).  Acest sprijin financiar se acordă sub formă de finanțări nerambursabile și împrumuturi, pe baza planurilor naționale de redresare și reziliență transmise Comisiei Europene (COM) de către SM și aprobate prin decizii de punere în aplicare ale Consiliului.  România a transmis planul național de redresare și reziliență (”PNRR”) în luna mai 2021, documentul fiind evaluat pozitiv de către COM la data de 27 septembrie 2021 și aprobat pe 3 noiembrie 2021.  Sprijinul UE către SM în cadrul PNRR este condiționat de îndeplinirea unor jaloane (”milestones”) și ținte (”targets”) asumate de către SM.  Paragraful 8 din preambulul Regulamentului (UE) nr. 2021/241 prevede că ”investițiile private ar putea fi stimulate prin programe de investiții publice, inclusiv instrumente financiare, subvenții și alte instrumente, cu condiția respectării normelor privind ajutoarele de stat”.  PNRR are un buget total de 29,18 miliarde euro, din care 14,24 miliarde euro sub formă de finanțări nerambursabile și 14,94 miliarde euro sub forma de împrumuturi.  Componenta 9 a PNRR, denumită ”Suport pentru sectorul privat, cercetare, dezvoltare și inovare”, include o serie de reforme și investiții menite să consolideze mediul de afaceri din România, între care și ”Investiția 2 – Instrumente financiare pentru sectorul privat”. Aceasta include mai multe subcomponente sub formă de instrumente financiare, în valoare totală de 1,25 mld euro. Astfel, trei subcomponente sunt propuse a fi implementate prin compartimentul pentru România din cadrul programului InvestEU de către Fondul European de Investiții, denumit în continuare FEI și de către Banca Europeană de Reconstrucție și Dezvoltare, denumită în continuare BERD, respectiv:  • Subcomponenta 2.1: Garanția de portofoliu pentru Reziliență, cu o alocare de 300 milioane euro;  • Subcomponenta 2.2: Garanția de portofoliu pentru Acțiune climatică, cu o alocare de 200 milioane euro;  • Subcomponenta 2.5: Instrumentul financiar pentru investiții în eficiență energetică în sectorul rezidențial și al clădirilor, cu o alocare de 50 milioane euro.  De asemenea, două subcomponente sunt propuse a fi implementate prin încredințare directă:  • Subcomponenta 2.3 pentru IMM-uri și întreprinderile cu capitalizare medie (mid-caps): Fondul de fonduri de capital de risc pentru redresare, cu o alocare de 400 milioane euro, prin semnarea unui contract de finanțare cu FEI;  • subcomponenta 2.4 Fond de Fonduri pentru digitalizare, acțiune climatică și alte domenii de interes, cu o alocare de 300 milioane euro.  În vederea îndeplinirii jalonului aferent trimestrului I 2022 din cadrul subcomponentei 2.4, în data de 30 martie 2022 a fost aprobat Memorandumul cu tema: Aprobarea negocierii și semnării contractului de finanțare dintre Guvernul României reprezentat de Ministerul Investițiilor și Proiectelor Europene și Banca Europeană de Investiții privind Fondul de Fonduri pentru digitalizare, acțiune climatică și alte domenii de interes, finanțat din Planului național de redresare și reziliență al României.  **2.3 Schimbări preconizate**  În conformitate cu prevederile alin. (4) al art. 25 din Ordonanța de urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă:  ”MIPE negociază şi semnează contractele de finanţare pentru instrumentele financiare din cadrul PNRR implementate prin încredinţarea sarcinilor de implementare către un partener de implementare. Contractele de finanţare se aprobă prin hotărâre a Guvernului.”  Contractul de finanțare cu Banca Europeană de Investiții a fost semnat la București la 31 martie 2022 și este supus aprobării prin prezenta hotărâre.  Instrumentul de garantare va fi implementat printr-un contract de finanțare încheiat între Guvernul României și BEI, utilizând modelul fondului de fonduri (FdF) administrat de BEI ca entitate desemnată. Fondul de fonduri va fi o structură-umbrelă gestionată de BEI ca bloc de finanțare separat în cadrul său (nu se creează o entitate juridică separată).  În acest context, BEI va gestiona FdF prin două sub-fonduri, cu alocări inițiale de câte 150 mil euro, utilizate după cum urmează:  - prin finanțare directă BEI: un produs de împrumut acordat de către BEI, folosind o parte din fondurile puse la dispoziție în temeiul contractului de finanțare ca garanție pentru finanțarea din partea BEI, și/sau un produs prin care o parte din fondurile puse la dispoziție în temeiul contractului de finanțare sunt acordate sub formă de împrumut, în completarea împrumutului din partea BEI, către Beneficiarii finali;  - prin finanțare intermediată: un produs de garantare intermediat prin care o parte din fondurile puse la dispoziție în temeiul contractului de finanțare vor fi furnizate de BEI, sub forma unei garanții de portofoliu plafonate, intermediarilor financiari selectați de către aceasta cu care BEI va încheia acorduri operaționale.  Propunerea de încredințare a sarcinilor de implementare, prin atribuire directă pentru acest instrument de către Banca Europeană de Investiții este inclusă în PNRR.  Având în vedere că se estimează că în cadrul instrumentelor vor fi acordate peste 25 de finanțări pentru întreprinderi mari (cu peste 500 de angajați și/sau o cifră de afaceri anuală de peste 50 de mil euro și un bilanț anual total de peste 43 mil euro), entități publice (municipalități) și vehicule cu scop special (SPV), fluxul de numerar de la FdF către aceștia are un caracter impredictibil și, în acest sens, Guvernul României (prin MIPE) ar putea fi în situația de a face plăți către FdF indiferent de fluxurile financiare dintre România și Comisia Europeană în baza PNRR. Bugetul de stat, prin bugetul MIPE, va asigura sumele necesare implementării FdF și acoperirii costurilor suplimentare prevăzute în contractul de finanțare, în conformitate cu legislația în vigoare.  Nivelul comisioanelor de management pentru BEI va fi negociat de așa manieră încât să fie plafonat la 6% din total sumă alocată, pentru întreaga perioadă de eligibilitate. Acestea vor fi plătite din suma alocată FdF.  Suma minimă alocată domeniilor de intervenție legate de climă, în conformitate cu anexa VI la Regulamentul privind Mecanismul de redresare și reziliență, este de 100 mil euro.  Suma alocată domeniilor de intervenție legate de digitalizare, în conformitate cu anexa VII la Regulamentul privind Mecanismul de redresare și reziliență, este de 50 mil euro.  FdF poate include, de asemenea, cheltuieli suplimentare legate de climă și digitalizare.  Orice venituri ale FdF, inclusiv din rambursări, din care se scad comisioanele de management, se vor utiliza pentru aceleași obiective de politici, inclusiv după 2026.  În conformitate cu Ordonanța de urgență a Guvernului nr. 124/2021, pentru implementarea instrumentelor financiare, MIPE poate deschide conturi în valută la Banca Națională a României sau va utiliza conturile în euro deschise la băncile comerciale, după caz.  Pentru produsul de împrumut implementat direct de către BEI:  suma alocată utilizată ca garanție în numerar pentru fiecare împrumut va fi stabilită de către BEI urmare a procesului de verificare ex-ante în conformitate cu procedurile interne, și care nu va constitui mai mult de 35% din valoarea împrumutului BEI;  efectul de levier așteptat este de cel puțin 5.1x;  împrumuturile BEI se acordă pe o perioadă de până la 15 ani pentru sectorul energetic și de până la 12 ani pentru toate celelalte sectoare.  Pentru produsul de garantare intermediat:  acoperirea riscului de credit va fi asigurată tranzacție cu tranzacție, acoperind sumele neplătite în conformitate cu rata de garantare a împrumuturilor acordate de intermediarii financiari și până la acoperirea maximă a riscului. Rata de garantare va fi stabilită la 80%. Intermediarul financiar va păstra restul de 20% din risc;  durata garanției va fi de 15 ani (sau 25 de ani pentru proiectele implementate de municipalități). Pot fi incluse și împrumuturile către Beneficiari finali cu o scadență care depășește durata garanției;  efectul de levier așteptat este de până la 6,25x.  Totodată, luând în considerare și prevederile art.135 alin. (2) lit. b) din Constituția României, prin acest instrument de finanțare sunt asigurate interesele naționale în activitatea economică, financiară și valutară prin oferirea unor finanțări companiilor din România, prin care se vor asigura premisele de creștere economică și implicit creșterea veniturilor la bugetul statului.  Astfel, prin selectarea BEI ca partener de implementare, MIPE s-a asigurat că instrumentele financiare vor fi implementate de o instituție care are experiență dovedită la nivel internațional în astfel de proiecte.  Mai mult decât atât, BEI are un rating cotat AAA conform Moodys, ceea ce denotă că instituția dispune de o lichiditate foarte mare, un management prudent al riscului, care se reflectă în performanța superioară a activelor.  Monitorizarea și evaluarea implementării Contractului de finanțare se va realiza prin Comitetul de Investiții, structură fără personalitate juridică, ce urmează a fi constituită prin ordin comun al ministrului investițiilor și proiectelor europene și al ministrului finanțelor.  Etapele indicative pentru implementarea contractului sunt:   |  |  | | --- | --- | | ETAPE | Data | | Semnarea Contractului de Finanțare | Q1 2022 | | Primul Comitet de Investiții și aprobarea Strategiei de Investiții | Finalul Q1 2022 | | Autorizarea Ajutorului de Stat | Q1 2022 | | Publicarea Cererii de Exprimare a Interesului și atragerea Intermediarilor Financiari pentru Produsul Intermediat | Q2 2022 | | Începerea activităților de investiții în legătură cu Produsul de Creditare Directă | Q2 2022 | | Evaluarea și selectarea Intermediarilor Financiari | Q2 2022 | | Semnarea Acordului Operațional cu Intermediarii Financiari selectați | Q3 2022 | | Începerea activităților de investiții – Produs intermediat | Q3/Q4 2022 | | 30% din totalul investițiilor alocate Beneficiarilor Finali | Q4 2024 | | 100% din toate investițiile alocate Beneficiarilor Finali | Q2 2026 |   **2.4 Alte informații**  **Nu au fost identificate.** |

**Secțiunea a 3-a**

**Impactul socioeconomic \*\*)**

|  |
| --- |
| **3.1 Descrierea generală a beneficiilor și costurilor estimate ca urmare a intrării în vigoare a actului normativ**  **3.2 Impactul social**  Prezentul act normativ nu se referă la acest subiect.  **3.3. Impactul asupra drepturilor și libertăților fundamentale ale omului**  Prezentul act normativ nu se referă la acest subiect.  **3.4. Impactul macroeconomic**  Prezentul act normativ nu se referă la acest subiect.  **3.4.1 Impactul asupra economiei și asupra principalilor indicatori macroeconomici**  Prezentul act normativ nu se referă la acest subiect.  **3.4.2 Impactul asupra mediului concurențial si domeniului ajutoarelor de stat**  Înainte de acordarea finanțărilor pentru întreprinderi, Ministerul Investițiilor și Proiectelor Europene consultă Consiliul Concurenței în legătură cu cadrul de ajutoare de stat aplicabil fiecărui instrument și inițiază, dacă este cazul, scheme de ajutoare de stat și de minimis.  **3.5. Impactul asupra mediului de afaceri**  Beneficiarii Finali vor fi, în principal, companii mari cu capitalizare medie și corporații mari, inclusiv, eventual, municipalități mici.  Pentru produsul garantat, FdF va oferi garanții nefinanțate susținute de resursele MRR unor Intermediari Financiari selectați, cu scopul de a asigura un acces mai bun la finanțare, de a îmbunătăți condițiile de finanțare, de a facilita noi împrumuturi de către Intermediarii Financiari pentru proiecte care, în absența garanției, ar fi putut fi prea riscante, și de a asigura un efect de levier ridicat pentru utilizarea fondurilor MRR.  În cazul produsului de garantare, acesta a fost conceput pentru a îmbunătăți accesul la finanțare și pentru a sprijini BEI în oferirea unor condiții de finanțare mai bune pentru Beneficiarii Finali.  **3.6 Impactul asupra mediului înconjurător**  Beneficiarii finali care urmează să fie finanțați și investițiile și/sau proiectele relevante respectă Principiul de A Nu Prejudicia în Mod Semnificativ, în sensul art. 17 din Regulamentul (UE) nr. 2020/852, de modificare a Regulamentului (UE) 2019/2088 și astfel cum este prevăzut în Orientările tehnice ale Comisiei privind aplicarea principiului de „a nu prejudicia în mod semnificativ” (2021/C58/01)  **3.7. Evaluarea costurilor și beneficiilor din perspectiva inovării și digitalizării**  FdF va avea ca obiectiv abordarea nevoilor de acces la finanțare ale beneficiarilor finali eligibili, în principal în sectoarele climei și digitalizării. Cel puțin 33 % din resursele alocate pentru FdF vor fi investite în activități de investiții legate de climă și 16 % în activități de investiții legate de digitalizare. Investițiile eligibile vor trebui să fie în concordanță cu tipurile de intervenții incluse în Anexele VI și VII la Regulamentul (UE) 2021/241 al Parlamentului European și al Consiliului din 12 februarie 2021, respectiv de instituire a Mecanismului de redresare și reziliență.  **3.8 Evaluarea costurilor și beneficiilor din perspectiva dezvoltării durabile**  FdF va avea ca obiectiv abordarea nevoilor de acces la finanțare ale beneficiarilor finali eligibili, în principal în sectoarele climei și digitalizării. Cel puțin 33 % din resursele alocate pentru FdF vor fi investite în activități de investiții legate de climă și 16 % în activități de investiții legate de digitalizare. Investițiile eligibile vor trebui să fie în concordanță cu tipurile de intervenții incluse în Anexele VI și VII la Regulamentul (UE) 2021/241 al Parlamentului European și al Consiliului din 12 februarie 2021, respectiv de instituire a Mecanismului de redresare și reziliență.  **3.9. Alte informații**  Nu au fost identificate. |

**Secţiunea a 4-a**

**Impactul financiar asupra bugetului general consolidat atât pe termen scurt, pentru anul curent, cât şi pe termen lung (pe 5 ani), inclusiv informații cu privire la cheltuieli și venituri \*\*\*)**

|  |  |  |  |  |  |  |
| --- | --- | --- | --- | --- | --- | --- |
| * În mii lei (RON) | | | | | | |
| Indicatori | Anul curent | Următorii 4 ani | | | | Media pe 5 ani |
| 1 | 2 | 3 | 4 | 5 | 6 | 7 |
| **4.1. Modificări ale veniturilor bugetare, plus/minus, din care:** |  |  |  |  |  |  |
| a) bugetul de stat, din acesta:  (i) impozit pe profit  (ii) impozit pe venit |  |  |  |  |  |  |
| b) bugete locale:  (i) impozit pe profit |  |  |  |  |  |  |
| c) bugetul asigurărilor sociale de stat  (i) contribuţii de asigurări |  |  |  |  |  |  |
| d) alte tipuri de venituri  (Se va menționa natura acestora.) |  |  |  |  |  |  |
| **4.2. Modificări ale cheltuielilor bugetare, plus/minus, din care:** |  |  |  |  |  |  |
| a) buget de stat, din acesta:  (i) cheltuieli de personal  (ii) bunuri şi servicii |  |  |  |  |  |  |
| b) bugete locale:  (i) cheltuieli de personal  (ii) bunuri şi servicii |  |  |  |  |  |  |
| c) bugetul asigurărilor sociale de stat:  (i) cheltuieli de personal  (ii) bunuri şi servicii |  |  |  |  |  |  |
| d) alte tipuri de cheltuieli  (Se va menționa natura acestora.) |  |  |  |  |  |  |
| **4.3. Impact financiar, plus/minus, din care:**  a) buget de stat |  |  |  |  |  |  |
| b) bugete locale |  |  |  |  |  |  |
| **4.4. Propuneri pentru acoperirea creşterii cheltuielilor bugetare** |  |  |  |  |  |  |
| **4.5. Propuneri pentru a compensa reducerea veniturilor bugetare** |  |  |  |  |  |  |
| **4.6. Calcule detaliate privind fundamentarea modificărilor veniturilor şi/sau cheltuielilor bugetare** |  |  |  |  |  |  |
| **4.7. Prezentarea, în cazul proiectelor de acte normative a căror adaptare atrage majorarea cheltuielilor bugetare, a următoarelor documente:**  a) fișa financiară prevăzută la art. 15 din Legea nr. 500/2002 privind finanțele publice, cu modificările și completările ulterioare, însoțită de ipotezele și metodologia de calcul utilizată – prezentul proiect de act normativ nu se referă la acest subiect;  b) declarație conform căreia majorarea de cheltuială respectivă este compatibilă cu obiectivele și prioritățile strategice specificate în strategia fiscal-bugetară, cu legea bugetară anuală și cu plafoanele de cheltuieli prezentate în strategia fiscal-bugetară - prezentul proiect de act normativ nu se referă la acest subiect. | | | | | | |
| **4.8. Alte informații** | | | | | | |

**Secţiunea a 5-a**

**Efectele proiectului de act normativ asupra legislaţiei în vigoare**

|  |
| --- |
| **5.1. Măsuri normative necesare pentru aplicarea prevederilor proiectului de act normativ**  Prezentul act normativ nu se referă la acest subiect.  **5.2. Impactul asupra legislației în domeniul achizițiilor publice**  Prezentul act normativ nu se referă la acest subiect.  **5.3. Conformitatea proiectului de act normativ cu legislaţia UE (în cazul proiectelor ce transpun sau asigură aplicarea unor prevederi de drept UE)**  **5.3.1. Măsuri normative necesare transpunerii directivelor UE**  Prezentul act normativ nu se referă la acest subiect.  **5.3.2. Măsuri normative necesare aplicării actelor legislative UE**  Prezentul act normativ nu se referă la acest subiect.  **5.4. Hotărâri ale Curţii de Justiţie a Uniunii Europene**  Prezentul act normativ nu se referă la acest subiect..  **5.5. Alte acte normative şi/sau documente internaţionale din care decurg angajamente asumate** Prezentul act normativ nu se referă la acest subiect.  **5.6. Alte informații** |

**Secțiunea a 6-a**

**Consultările efectuate în vederea elaborării proiectului de act normativ**

|  |
| --- |
| **6.1. Informații privind neaplicarea procedurii de participare la elaborarea actelor normative**  Prezentul proiect de act normativ respectă prevederile art. 7 alin. (13) din Legea nr. 52/2003 privind transparența decizională în administrația publică, republicată, cu modificările ulterioare și a fost publicat în dezbatere publică pe pagina de internet a Ministerului Investițiilor și Proiectelor Europene la data de 17.05.2022.  Perioada de dezbatere publică este motivată de faptul că bugetul de 300 milioane euro poate fi utilizat pe o perioadă relativ scurtă, iar instrumentul de finanțare trebuie să sprijine într-un timp cât mai scurt întreprinderile care sunt afectate de pandemia de Coronavirus.  Mai mult decât atât, luând în considerare faptul că obiectivul acestui contract este și de a asigura un acces mai bun la finanțare, de a îmbunătăți condițiile de finanțare, de a facilita noi împrumuturi de către Intermediarii Financiari pentru proiecte care, în absența garanției, ar fi putut fi prea riscante, și de a asigura un efect de levier ridicat pentru utilizarea fondurilor MRR este important ca FdF să fie operațional în cea mai scurt timp.  **6.2. Informaţii privind procesul de consultare cu organizaţii neguvernamentale, institute de cercetare şi alte organisme implicate**  Prezentul act normativ nu se referă la acest subiect.  **6.3. Informații despre consultările organizate cu autoritățile administrației publice locale**  Prezentul act normativ nu se referă la acest subiect.  **6.4. Informații privind puncte de vedere/opinii emise de organisme consulative constituite prin acte normative**  Prezentul act normativ nu se referă la acest subiect.  **6.5. Informații privind avizarea de către:**  a) Consiliul Legislativ: Prezentul proiect de act normativ este supus avizării Consiliului Legislativ.  b) Consiliul Suprem de Apărare a Ţării  c) Consiliul Economic şi Social  d) Consiliul Concurenţei  e) Curtea de Conturi  **6.6. Alte informații** |

Secţiunea a 7-a

Activităţi de informare publică privind elaborarea şi implementarea proiectului de act normativ

|  |
| --- |
| **7.1. Informarea societăţii civile cu privire la elaborarea proiectului de act normativ**  Prezentul proiect de act normativ a fost publicat în dezbatere publică pe pagina de internet a Ministerului Investițiilor și Proiectelor Europene la data de 17.05.2022 pentru o perioadă de 10 zile  **7.2. Informarea societăţii civile cu privire la eventualul impact asupra mediului în urma implementării proiectului de act normativ, precum și efectele asupra sănătății și securității cetățenilor sau diversității biologice**  Prezentul act normativ nu se referă la acest subiect.  **7.3. Alte informații**  Nu au fost identificate. |

**Secţiunea a 8- a**

**Măsuri privind implementarea, monitorizarea și evaluarea proiectului de act normativ**

|  |
| --- |
| **8.1. Măsuri de punere în aplicare a proiectului de act normativ** După aprobarea acestei hotărâri de Guvern se va constitui Comitetului de investiții pentru Fondul de Fonduri pentru digitalizare, acțiune climatică și alte domenii de interes, finanțat din Planului național de redresare și reziliență al României  **8.2. Alte informaţii**  Nu au fost identificate. |

Față de cele prezentate mai sus, a fost elaborat proiectul de Hotărâre a Guvernului privind aprobarea Contractului de finanțare dintre Guvernul României reprezentat de Ministerul Investițiilor și Proiectelor Europene și Banca Europeană de Investiții privind Fondul de Fonduri pentru digitalizare, acțiune climatică și alte domenii de interes, finanțat din Planul național de redresare și reziliență al României, semnat la București la 31 martie 2022, care în forma prezentată, a fost avizat de ministerele interesate şi de Consiliul Legislativ și pe care îl supunem adoptării.